Sverre Stensheim

Sverre Malvin Stensheim (1933–2022) var en norsk langrennsløper som representerte Idrettslaget Snøhetta.

Stensheim vant femmila i Holmenkollen tre år på rad: i 1959, 1960 og 1961. Foruten Stensheim har bare Lauritz Bergendahl (1912–1915) og Thorleif Haug (1918–1921) klart å gjøre dette. I tillegg vant Stensheim 50 km i Lahtisspelen i 1962.

I OL 1960 i Squaw Valley ble Stensheim nummer ti på 50 km og nummer 20 på 30 km. I OL 1964 i Innsbruck ble han nummer elleve på 30 km og kom på femteplass på 50 km. Svensken Sixten Jernberg vant 50 km foran landsmannen Assar Rönnlund, mens Harald Grønningen og Ole Ellefsæter kom på plassene bak Stensheim. Grønningen  mener de norske løperne smurte seg bort, siden solen ikke kom frem den dagen.

Stensheim deltok i fire verdensmesterskap, i  1954, 1958, 1962 og 1966. Hans beste prestasjon var ellevteplass på 50 km i VM 1962 i Zakopane.

Stensheim vant aldri 50 km i NM, men ble norgesmester på 30 km to ganger, i 1959 og i 1960. Han fikk ytterligere ni sølvmedaljer i NM, med fem på 50 km, tre på 30 km og én på 15 km. Stenshein vant Storlirennet i 1957, 1958 og 1960.

Han ble tildelt Morgenbladets gullmedalje i 1959 og Holmenkollmedaljen i 1960.

 Medaljer i norske mesterskap 
Plassering Øvelse ÅrGull  30 km langrenn  1959, 1960Sølv  15 km langrenn  1961Sølv  30 km langrenn  1961, 1962, 1965Sølv  50 km langrenn  1956, 1960, 1961, 1962, 1966Bronse  15 km langrenn  1962Bronse  50 km langrenn  1963, 1965, 1969Bronse  Stafett  1956

 Referanser 

 Eksterne lenker 


 Skiforeningens prisvinnerliste over Holmenkollmedaljen i PDF-format
 Skiforeningens liste over vinnere i Holmenkollen skifestival i PDF-format

Kategori:Norske langrennsløpere
Kategori:Vinnere av Holmenkollmedaljen
Kategori:Deltakere for Norge under Vinter-OL 1960
Kategori:Langrennsløpere under Vinter-OL 1960
Kategori:Deltakere for Norge under Vinter-OL 1964
Kategori:Langrennsløpere under Vinter-OL 1964
Kategori:Norgesmestere i langrenn
Kategori:Personer fra Oppdal kommune
Kategori:Deltakere for Norge under Ski-VM 1954
Kategori:Deltakere for Norge under Ski-VM 1958
Kategori:Deltakere for Norge under Ski-VM 1962
Kategori:Deltakere for Norge under Ski-VM 1966